ඒ නිසා ඒ ඒ රටවල් අතර සහජීවනය සහයෝගය සම්බන්ධතාවය ඇතිකර ගනිමින් කටයුතු කරන ජාත්‍යන්තර සංවිධානයක් හැටියට පොදු රාජ්‍ය මණ්ඩලීය නායකත්වය අපේ රටට හිමිවීම පිළිබඳව අපි සතුටට පත්විය යුතුයි.මෙහිදී පිරිස පංචශීලයෙහි පිහිටුවමින් ආගමික වතාවත් මෙහෙයවනු ලැබුවේ මාම්පේ විශ්වකලා බෞද්ධ මධ්‍යස්ථානාධිපති මැදවච්චියේ රතනපාල අනුනාහිමියන් විසිනි.කැස්බෑව මැතිවරණ කොට්ඨාසයේ විහාරස්ථානවල විහාරාධිපති හිමිවරුන් සහ ස්වාමීන් වහන්සේලා මෙම පින්කම සඳහා වැඩම කර සිටි අතර ජනාධිපති මහින්ද රාජපක්ෂ, කම්කරු හා කම්කරු සබඳතා අමාත්‍ය ගාමිණී ලොකුගේ යන මහත්වරුන් ප්‍රධාන පළාත් සභා, නගර සභා මන්ත්‍රීවරුන් රාජ්‍ය නිලධාරින් ඇතුළු සැදැහැවතුන් විශාල පිරිසක් මේ පින්කමට සහභාගි වූහ..